### Beslutning

Fremsendes til Økonomiudvalget til behandling i henhold til beslutning i byrådets møde den 28. april 2021.

Sagen blev behandlet med sagerne 12 - 14 og 16 - 19.

Katalog over udvalgte effektiviseringsprogrammer i 2020 til inspiration samt efterlevelse af [adresse] økonomiske politik.

### Resumé

Kataloget indeholder tværgående effektiviseringsprogrammer, der er arbejdet med tværgående i [adresse] i 2020.

Målsætningen i den økonomiske politik er, at der i kommunen samlet set skal effektiviseres med 1% af de decentraliserede rammer i årligt gennemsnit, svarende til 130 mio. kr. i 2020. Siden første effektiviseringskatalog i 2015 giver det et samlet måltal på 768 mio. kr.

Gevinsterne for dette års katalog har samlet bidraget med yderligere 110 mio. kr. til de forrige års gevinster.

I de samlede effektiviseringskataloger, herunder ”Fælles om Nye Løsninger”, er der sammenlagt realiseret gevinster på 660 mio. kr. ud af de 768 mio. kr. der udgør 1%-målet.

Hertil kommer alle de gevinster, der kategoriseres som hverdagseffektiviseringer og afdelingsspecifikke effektiviseringer. Kataloget er dermed ikke en udtømmende liste over kommunens samlede arbejde med effektiviseringer, og det er dermed også naturligt, at det samlede resultatet ikke helt lever op til 1%-målet.

Effektiviseringsgevinsterne beholdes på de enkelte decentraliserede områder, som følge af [adresse] økonomiske politik. Det skal ses i sammenhæng med, at de decentrale budgetter løbende reduceres som følge af fællesbidraget, der også er en del af den økonomiske politik.

### Indstilling

Det indstilles:

At 1) Byrådet tager Effektiviseringskatalog 2020 til efterretning

### Sagens forløb

19-04-2021 Magistraten

Fremsendes til [adresse] Byråd med bemærkning, at Magistraten i mødet den 19. april 2021 anbefaler, at byrådet tiltræder Borgmesterens Afdelings indstilling af 9. april 2021.

Det blev bemærket, at vurderingen af gevinsten ved digitale møder forudsætter, at der er tale om møder, som ellers ville have været afviklet fysisk.

Stig Schultz bemærkede, at det næppe var muligt at øge besparelsen ved ændret standardvalg for 6. ferieuge i Børn og Unge, som beskrevet i katalogets punkt om effektiviseringer indenfor løn og personaleadministration. Det understreges, at de beskrevne effektiviseringer ikke er et udtryk for nedskæringer – men en bedre udnyttelse af ressourcerne.

 28-04-2021 [adresse]

Fremsendes til Økonomiudvalget til behandling i henhold til beslutning i byrådets møde den 28. april 2021.

Sagen blev behandlet med sagerne 12 - 14 og 16 - 19.

 05-05-2021 Økonomiudvalget
Indstillingerne: [adresse] regnskab for 2020, Diverse forhold med relation til regnskab 2020, Afdelingernes plan for brug af opsparing, Ronni Dam 2020, Datakvalitet og ledelsesinformation i 2020, Afrapportering på [adresse], Afrapportering fra Rådet for Sociale Investeringer 2020 og Tilbagemelding 2020: Nye veje til velfærd og vækst, Innovation i [adresse] blev behandlet sammen.

Ritt Jessen, Hjalte Holm og Birthe Lund kunne tiltræde indstillingerne i overensstemmelse med Magistratens anbefalinger og ændringsforslaget til ’Diverse forhold med relation til regnskab 2020’ fra SF.

Randi Mortensen tog forbehold for alle indstillingerne.

Sussanne Frandsen og Curt Krogh kunne tiltræde indstillingerne – undtagen en - i overensstemmelse med Magistratens anbefaling og ændringsforslaget til ’Diverse forhold med relation til regnskab 2020’ fra SF. De tog forbehold for indstillingen ’Afrapportering på [adresse]’.

Laurits Østergaard var forhindret i at deltage i udvalgets behandling af sagen.

 12-05-2021 [adresse]
Beslutning ikke frigivet